Skjálftarnir síðustu daga finnast víða á suðvesturhorni landsins þar á meðal á höfuðborgarsvæðinu og í Vogum, þar sem glös og annar borðbúnaður hristist þegar jólahaldið stóð sem hæst í gær. Ingþór Guðmundsson forseti bæjarstjórnar í Vogum segir þetta minna á skjálftahrinuna í aðdraganda eldgossins við Fagradalsfjall.
Bara í gærkvöld þá sátum við hérna í stofunni og þá svona glamraði aðeins í glösum í skápum en þeir voru frekar stuttir í gærkvöldi. En um tólf leytið þá var maður kominn upp og var svona ekki alveg sofnaður og þá kom annar skjálfti.
Og maður svona heyrði, eins og svona áður en gosið byrjaði þá voru svona skjálftar sem komu og maður heyrði í þeim áður en þeir komu, það voru svona drunur sem komu, það var þannig í gærkvöldi um tólf leytið
Var einhver uggur í fólki? Nei það var það nú ekki. Ekki enn þá allvega.
En þetta er alltaf, ég verð nú að viðurkenna það, þetta er óþægilegt